не;
 д)
 „Корпоративни финанси. Консултантски услуги в областта на сливанията и придобиванията“ включва такси и комисиони за консултантски услуги, свързани със сливания и придобивания от страна на корпоративни клиенти;
 е)
 „Корпоративни финанси. Услуги по управление на активи“ включват такси и комисиони за корпоративни финансови услуги, свързани с консултиране на корпоративни клиенти на капиталовия пазар;
 ж)
 „Корпоративни финанси. Други приходи от такси и комисиони във връзка с дейностите по корпоративно финансиране“ включват всички други разходи и комисиони, свързани с корпоративно финансиране;
 з)
 „Консултации въз основа на такси“ включва такси и комисиони за консултантски услуги за клиенти, които не са пряко свързани с управлението на активи, като например такси, свързани с частно банкиране. Таксите за консултантски услуги в областта на сливанията и придобиванията не се включват тук, а в „Корпоративни финанси. Консултантски услуги в областта на сливанията и придобиванията“:
 и)
 „Клиринг и сетълмент“ включва приходите (разходите) за такси и комисиони, получени (начислени) на институцията, ако тя участва в клирингови и сетълмент улеснения на контрагенти;
 й)
 „Управление на активи“, „Попечителство“, „Централни административни услуги за предприятия за колективно инвестиране“, „Фидуциарни сделки“ включват приходи (разходи) за такси и комисиони, получени (начислени) на институцията, когато предоставя тези услуги;
 к)
 „Платежни услуги“ включва приходите (разходите) от такси и комисиони, генерирани от (начислени на) институцията, която предоставя (получава) платежните услуги, посочени в приложение I към Директива No 2015/2366/ЕС на Европейския парламент и на Съвета (9). Информацията относно приходите от такси и комисиони се докладват поотделно за текущите сметки, кредитните карти, дебитните карти и други плащания с карти, преводите и други платежни нареждания, както и другите приходи от такси и комисиони във връзка с платежните услуги. „Други приходи от такси и комисиони във връзка с платежни услуги“ включват такси за използване на мрежата за терминални устройства АТМ на институцията чрез карти, които не са издадени от институцията. Информацията за разходите за такси и комисиони за кредитни, дебитни и други карти се докладва отделно;
 л)
 „Средства на клиенти, които се разпределят, но не се управляват (по видове продукти)“ включват приходите от такси и комисиони за разпространението на продукти, емитирани от субекти извън групата за пруденциален надзор за настоящите ѝ клиенти. Тази информация се докладва по видове продукти;
 м)
 В рамките на разходите за такси и комисиони „Външно разпределение на продуктите“ включва разходите за разпространение на продуктите и услугите на институцията чрез мрежа от външни изпълнители/споразумение за разпространение с външни доставчици като брокери на ипотечни кредити, онлайн платформи за заемане на ценни книжа или онлайн платформи за кредитиране или интерфейс на финансови технологии;
 н)
 „Структурирано финансиране“ включва таксите и комисионите, получени за участие в поемането или емитирането на финансови инструменти, различни от ценни книжа, поети или емитирани от институцията;
 о)
 таксите от „Дейности по обслужване на кредити“ включват, в приходната част, приходите от такси и комисиони, генерирани от институцията, предоставяща услуги по обслужване на кредити, а в разходната част — разходите за такси и комисиони, начислени на институцията от доставчиците на кредитни услуги;
 п)
 „Поети задължения за кредитиране“ и „Предоставени финансови гаранции“ включват признатата като приход през периода сума на амортизацията